### 2.     Beslutning om projekt "Jacqueline Iversen på forkant"

**Åbent**

Sagsnr.: 326-2018-13517       J.nr.: 01.00.05           Dokumentnr.:
326-2018-140722

**Sagstype**

Beslutning.

**Resume og sagens baggrund**

I februar 2018 ansøgte Kalundborg Kommune Realdania om
støtte til udarbejdelsen af en strategisk helhedsplan for Kalundborg bymidte.
Ansøgningen sker på baggrund af Realdanias kampagne "Jacqueline Iversen på
forkant". Realdania har imødekommet ansøgningen og bevilget op til kr.
500.000. Tilsagnet om støtten forudsætter, at Kalundborg Kommune tilsvarende
bidrager med lokal finansiering, som i det her tilfælde sker i form af
medarbejderressourcer. Støtten fra Realdania vil i størst muligt omfang blive
brugt på finansiering af tilkøbt rådgiverbistand hos Niras.

**Indstillinger**

Chefen for Plan, Byg og Miljø indstiller, at

1. Teknik- og
Miljøudvalget godkender den beskrevne proces for planarbejdet

2. Planforslaget
forelægges til politisk behandling i november 2018

**Behandling**

Teknik- og Miljøudvalget.

**Sagsfremstilling**

Realdanias kampagne "Jacqueline Iversen på forkant"
angriber en problemstilling, hvor mindre hovedbyer på den ene side oplever pres
fra de store byer, ændringer i detailhandel m.m. og på den anden side stadig
har en funktion og tiltrækning som lokale hovedbyer.

Kampagnen kører med første ansøgningsrunde i februar 2018
(Se bilag) og anden ansøgningsrunde i februar 2019. I første runde var der
mulighed for at søge op til 8 mio. kr. til realisering af et konkret projekt,
eller søge midler til udarbejdelse af en strategisk helhedsplan, der så
efterfølgende kan danne grundlag for ansøgning om midler til realisering af et
eller flere projekter. Støtten gives fra Realdania under forudsætning af, at
kommunen eller andre bidrager med minimum halvdelen af projektmidlerne til det
konkrete projekt.

Der var 11 byer, som blev tildelt støtte i første runde. Af
disse er der én by, hvor midlerne går til realisering af et projekt. Resten af
tildelingerne var til forberedende planarbejde. De 11 byer er Hobro, Aabybro,
Vordingborg, Thisted, Rudkøbing, Varde, Odder, Kalundborg, Haderslev, Assens og
Aabenraa.

I tildelingen og i dialogen med Realdania er der lagt vægt
på, at plangrundlaget for [adresse] er godt og sammenhængende på flere
niveauer, fra kommuneplan til arbejdet med Spor II og koblingen af den bynære
havnepark til resten af byen, men også at der mangler et mere konkret
beslutningsgrundlag for kommende projekter.

Eksempelvis er der fokus på sammenhængene mellem byens
områder og der er talt om passagerne mellem [adresse] og [adresse]Elmegade,
men uden at dette konkretiseres tilstrækkeligt til at grundejere og investorer
tager hul på mulighederne. Ligeledes er der en klar erkendelse af, at byen
rummer nogle meget værdifulde kulturmiljøer, hvor [adresse] er det tydeligste
eksempel, men hvor det kan vise sig vanskeligt at knytte bylivet i f.eks.
[adresse] tættere til [adresse].

Realdanias forventning til kampagnen er, at man med tilskud
kan bidrage til at kickstarte initiativer i de udvalgte byer, der griber fat de
ovenfor nævnte udfordringer.

Administrationen har igangsat den indledende
projektplanlægning i samarbejde med konsulenter fra Niras.

Projektet er inddelt i faser, og er på nuværende tidspunkt i
overgangen fra fase 1 til fase 2.

Fase 1 har koncentreret sig om at få aktiveret al den viden
der er om Kalundborg bymidte. Arbejdet er primært foretaget af administrationen
selv i samarbejde med Julie Simonsen. Henover sommeren gennemføres interviews af
udvalgte nøglepersoner, der på en eller anden måde er aktiv i bymidten - det
kan f.eks. være som erhvervsdrivende, grundejere mv.

Fase 2 løber frem til slut september 2018, hvor viden fra
fase 1 skal bearbejdes. Fasen indledes med en workshop og drejer sig primært om
at formulere en samlet og realiserbar vision for bymidten.

Fase 3 strækker sig fra ultimo september 2018 og frem til
medio november 2018. Her er fokus på selve udarbejdelsen af den strategiske
helhedsplan, hvor de konkrete fysiske nedslagspunkter i planen synliggøres,
analyseres og præsenteres. Administrationen foreslår, at planforslaget
fremlægges til politisk behandling i november 2018.

**Økonomiske konsekvenser**

Ingen.

**Bilag**

|  |  |
| --- | --- |
| Bilag - Ansøgning til projekt Jacqueline Iversen på forkant, Realdania | 326-2018-181837 |